স্কুইড গেম
স্কুইড গেম (কোরীয়: 오징어 게임; আরআর: অজিংগ-ইয়ো জেইম) একটি দক্ষিণ কোরীয় অস্তিত্ববাদী টেলিভিশন ধারাবাহিক যা নেটফ্লিক্সে স্ট্রিমিং হচ্ছে। হোয়াং দং-হিউকের রচনা ও পরিচালনায় এতে অভিনয় করেছেন লি জং-জা, পার্ক হেই-সো, ও ইয়াং-সু, ওয়াই হা-জুন, জং হো-ইয়েন, হিও সুং-তায়ে, অনুপম ত্রিপাঠি এবং কিম জু-রিউং। নেটফ্লিক্স পরিবেশিত এই সিরিজটি বিশ্বব্যাপী ২০২১ সালের ১৭ সেপ্টেম্বর মুক্তি পায়। নেটফ্লিক্সের সর্বকালের সেরা টিভি শো হচ্ছে ‘স্কুইড গেম’। ২০২১ সালের ১২ অক্টোবর এক টুইট বার্তায় নেটফ্লিক্স জানায়, সব রেকর্ড তছনছ করে দিয়েছে সিরিজটি।